מיירה וולש

מיירה קיליור וולש (באנגלית: Maiara Kylior Walsh; נולדה ב-18 בפברואר 1988) היא שחקנית וזמרת אמריקאית-ברזילאית, אשר מוכרת בעיקר בשל תפקידה בתור מינה פארום בסדרה "קורי בבית הלבן" של ערוץ דיסני, בתור אנה סוליס בסדרה "עקרות בית נואשות" ברשת ABC, בתור סימון סינקלייר בסדרה "הוחלפו בלידתן" ברשת Freeform. 

ביוגרפיה
וולש נולדה בסיאטל, וושינגטון לאם ברזילאית ולאב אמריקאי. כשהייתה בת שנה עברה עם משפחתה לסאו פאולו שבברזיל, ולאחר כמה שנים חזרה עם משפחה לסיאטל. כשהייתה בת אחת עשרה עברו לסימי ואלי, קליפורניה, שם סיימה אל לימודיה בבית הספר התיכון הממלכתי והחלה להתמקד בקריירת משחק. 

וולש היא פעילת זכויות אדם ידועה, ומבלה את רוב זמנה בהתנדבות ובמפגשים של פרויקטים קהילתיים. בנוסף, יש לה בלוג אישי באינטרנט.

 קריירה 
בשנת 2005 הופיעה לראשונה בפרק בסדרת הנוער "לא מדהימה" בערוץ ניקלודיאון. שנתיים לאחר מכן, ב-2007 היא החלה לשחק בתפקיד ראשי בסדרת הנוער "קורי בבית הלבן" של ערוץ דיסני, בתפקיד מינה, בתו של שגריר בבית הלבן. 

שבשנת 2008 השתתפה בקליפ לשיר "7 Things" של מיילי סיירוס. בשנת 2009 שיחקה בתפקיד קבוע בעונה השישית של הסדרה "עקרות בית נואשות" ברשת ABC כאנה סוליס, קרובת משפחה של קרלוס סוליס העוברת לגור במשפחת סוליס בוויסטריה ליין.  

בשנת 2010 היא הופיעה בתפקידי אורח בסדרות הטלוויזיה "סודות ההתבגרות" ו"יומני הערפד" ובשנת 2011 שיחקה בתפקיד ראשי בסרט הנעורים "ילדות רעות 2". בנוסף היא הופיעה בפרק בתוכנית "ד"ר פיל" שם נתנה עצות למתבגרים ובני נוער כיצד להעצים את עצמם. בשנת 2012 ו-2013 שיחקה בתפקיד קבוע בסדרה "הוחלפו בלידתן" בתפקיד סימון סינקלייר, ובשנת 2017 שבה לתפקיד אורח. בשנת 2013 שיחקה בתפקיד ראשי בסרט הקומדיה "משחקי למות מרעב" שהוא פארודיה של משחקי הרעב. ב-2014 התארחה בסדרה "סוכני ".

בשנת 2018 הצטרפה וולש לתפקיד קבוע בעונתה החמישית והאחרונה של סדרת הדרמה הפוסט-אפוקליפטית "הספינה האחרונה" של רשת הכבלים TNT, בדמותה של מיה ולדאז.

בשנת 2019, וולש כיכבה בסרט מקורי של ערוץ לייפטיים "Identity Theft of a Cheerleader" אשר מבוסס על אירועים אמיתיים.

בשנת 2020, היא שיחקה בסרט מקורי נוסף של לייפטיים "Killer Dream Home" לצד השחקן ג'ון דה לוקה. באותה שנה ביצעה הופעת אורח בסדרת הטלוויזיה הברזילאית "מועדון הבוסה נובה". 

בשנת 2021 שיחקה בסרט האימה "The Accursed" לצד גוראן וישניץ', ושיחקה בסרט הקומדיה הברזילאי "יומנה הסודי של סטודנטית זרה" של נטפליקס לצדה של השחקנית לריסה מנואלה.

 פילמוגרפיה 

 קולנוע 
+שנהסרטתפקידהערות2008Lullabye Before I Wakeמייגן2010The Pranksterסייג' ריאן2012General EducationקייטיLast Hours of Suburbiaג'ניפר2013משחקי למות מרעבקנטמיס אברשוט2014The Jazz Funeralאמילי2015Vanish אמהGlitchסופיSummer Campמישל2018Her Boyfriend's Secretקארי2019Babysplittersטיילור סמולThe Ex Next Doorלואיזה2020Chasing the Rainקלי2021The Accursedזארהיומנה הסודי של סטודנטית זרהקתרין "קאט" קינרTBAUnderwater Upside DownאוליביהLove in Vein

 טלוויזיה 
+שנהסדרהתפקידהערות2005לא מדהימהבת דודהפרק: "The Bar Mitzvah"2007 - 2008קורי בבית הלבןמינה פארוםתפקיד ראשי (2 עונות); 34 פרקים2009 - 2010עקרות בית נואשותאנה סוליס12 פרקים2010סודות ההתבגרותנערה בפיג'מהפרק: "Lady Liberty"יומני הערפדשרה2 פרקים2011ילדות רעות 2מנדי ווטארליסרט טלוויזיה של Freeform2012 - 2013; 2017הוחלפו בלידתןסימון סינקלייר19 פרקים2014סוכני S.H.I.E.L.D.קיילי האניגןפרק: "Seeds"2016Hopeless, Romanticסאמרסרט טלוויזיה של UPtvNotoriousווילו2 פרקים2018הספינה האחרונהמיה ולדאז8 פרקיםמחשבות פליליותניקי פראנופרק: "Night Lights"2019Identity Theft of a Cheerleaderויקי פטרסוןסרט טלוויזיה של Lifetime2020Killer Dream Homeג'ולס גרנטסרט טלוויזיה של Lifetimeמועדון הבוסה נובהשרהפרק: "Choices"2022צרות טובותג'נה פרזפרק: "That's Me in the Spotlight"

קישורים חיצוניים



קטגוריה:שחקניות קולנוע וטלוויזיה אמריקאיות
קטגוריה:זמרות אמריקאיות
קטגוריה:אמריקאים ממוצא ברזילאי
קטגוריה:אמריקאים שנולדו ב-1988
קטגוריה:אמריקאיות שנולדו ב-1988